Teljes kiőrlésű búzakenyér | NOSALTY
58690 kipróbált recept
receptek kenyerek barna kenyér
megnézek más barna kenyér recepteket is!
A pékségekben található teljeskiőrlésű kenyerekben nem bízom. Biztosan kerül bele valamennyi fehér liszt, ezért magamnak sütöm a kenyeret. Ez 100%-ig teljeskiőrlésű.
3 dl víz (langyos)
Nekem ez a kenyér egy hétig kitart, általában hűtőben tartom (főleg nyáron fontos). Pirítósnak is kiváló és az állaga sem változik.
friss élesztő köménymag napraforgó olaj só tej teljes kiőrlésű liszt víz cukor
alkategória: barna kenyér
hasonló kategóriák: töltött kenyér,	korpás kenyér,	bagett,	gluténmentes kenyér,	olivás kenyér,	szódás kenyér,	paradicsomos kenyér,	burgonyás kenyér,	fehér kenyér,	kenyérkülönlegességek
barna kenyér 100% teljes kiőrlésű lisztből
Ha kenyérsütőgépben dagasztjuk be a tésztát, akkor a lisztet a gép üstjébe tesszük, belemorzsoljuk az élesztőt, hozzáadjuk a cukrot és a sót, köménymagot (természetesen kézzel is elkészíthető).
Hozzáadjuk az olajat és a langyos tejet is, és elindítjuk a dagasztóprogramot.
Miközben a gép összekeveri a hozzávalókat, lassan adagoljuk hozzá a langyos vizet is, amíg szépen összeáll a tészta. (Az én gépen 20 percet dagaszt, majd keleszt.) A dagasztás után kikapcsoljuk, kivesszük az üstből a tésztát, és kiolajozott formába tesszük. 1 órát kelesztjük.
Előmelegített sütőben 35-40 percig sütjük. Akkor tudjuk, hogy megsült, ha pirulni kezd a teteje.
Kivesszük a sütőből, és papírtörlővel, konyharuhával letakarva kihűtjük. Ekkor kivesszük a formából, és már ehetjük is.
tegnapi nézettség: 92
össznézettség: 38 652
elkészítve: 35/49
Félbarna kenyér szingliknek
Majdnem teljeskiőrlésű kenyér
Búzacsírás lenmagos cipó
Egyszerű teljes kiőrlésű cipó
Barna kenyér dióval
Barna kenyér Kamilla023 konyhájából
Alacsony szénhidráttartalmú házi kenyér
Teljes kiőrlésű kenyér lordgomba konyhájából
Teljes kiőrlésű kenyér Odzsitól
Nosalty.hu	v, 2017-08-20 08:30
fishers	v, 2016-12-11 12:46
Kedves Zsuzsa! Én sütőben, jénai tálban sütöm. Kevesebb élesztővel, kicsit több olajjal és zabkorpát is teszek bele. Már többször megsütöttem, jól sikerült! Köszönöm a receptet! Szép hétvégét kívánok!
Sajtszósz / Sajtszósz	p, 2015-12-11 19:42
Ez a recept fantasztikus!
Inzulin rezisztenciám van, de ezt - mértékkel ugyan - ehetem.
A tej helyett is vizet használtam, a cukrot eritrittel helyettesítettem, porélesztőt és olívaolajat tettem bele, így is nagyon finom lett. Nem lett nehéz, nem fojtogatott, az állaga és az íze is nagyon jó.
tkk1414	p, 2015-05-08 09:51
Kedves Nyulas! Fantasztikus ez a recept, imádjuk! Amióta megsütöttem először, azóta már nem veszünk boltban semmilyen kenyeret, ezt kétnaponta meg kell sütnöm, és továbbra is imádjuk, és nem utolsó sorban nem hízunk, sőt lefogytunk, amióta ezt a kenyeret esszük, anélkül, hogy ráállnánk a porosodó futópadra :D :D
Nosalty.hu	sze, 2015-04-15 10:39
Trimbi	szo, 2015-02-28 22:12
Már többször megsütöttük és tökéletes,köszi a receptet :)
Corra	h, 2014-08-04 17:11
Nagyon szeretném elkészíteni ezt a kenyeret, amit ennyien dicsérnek, de mivel a hozzávalók között kizárólag fehér lisztet látok (50 dkg finomliszt), összezavarodtam: hogy lehet, hogy ez senki másnak nem tűnik fel? Időközben megváltoztatták a recept összetevőinek listáját? Vagy ez nem is az a recept? S.O.S.
Miss Lemon / Rehova Kata	h, 2014-08-04 20:57
Kedves Corra!
Az összes hozzávaló látható a receptfotó alatt, valószínüleg valami gond lehet a böngésződdel, nálad emiatt nem jelenik meg. Próbáld meg frissíteni a böngésződet, vagy másik böngészővel is megnyitni az oldalt!
Corra	h, 2014-08-04 22:28
köszönöm a választ, félreérthetően fogalmaztam sietségemben, helyesen tehát: látom az összes hozzávalót, de lisztfélét kizárólag csak fehér, vagyis finomlisztet, miközben ez egy 100% teljes kiőrlésű búzakenyér. Vagyis a finomliszt helyett teljes kiőrlésű lisztet várnék. AZt furcsállom, hogy ezt senki nem jegyezte meg rajtam kívül, pedig olyan szemfüles nosalty-olvasók szoktak itt lenni:):):). Szóval a kérdésem az lenne, hogy elírás, és egyszerűen csak helyettesítsem be a finomlisztet teljes kiőrlésűvel, vagy a többiek még egy másik receptet láttak, ha ilyesmi lehetséges?
Miss Lemon / Rehova Kata	h, 2014-08-04 22:34
Valóban félreértettem. A második tipped a helyes: eredetileg a receptben teljes kiőrlésű búzaliszt szerepelt. Szerkesztői hiba történt, javítottuk. Köszönjük az észrevételt!
Corra	p, 2014-08-29 22:22
Elkészítettem, és ez lett életem legjobb állagú és legfinomabb _valóban_ teljes kiőrlésű kenyere. Néhány változtatást ejtettem: tönkölylisztből készült, egy ek. sikért tettem még hozzá, többször kelesztettem, de kevesebb élesztőt használtam, és fedeles jénai edényben sütöttem 220 fokos sütőben. Nos, nekem nem elég egy hétre:)
dgabriella	sze, 2016-05-11 09:39
Szeretném megsütni ezt a kenyeret jénaiban. A tetejét végig rajta hagytad a sütőben? Vagy hogy csináltad?
AngelDream	h, 2014-05-05 06:52
Annyira jókat olvasok erről a kenyérről így kedvet kaptam meg sütni! :)
Agyagedénybe sütöm nekem az már bevált,remélem ez is szépen megsül benne .A fele sütésidőnél járunk de már szépen jövöget felfelé!.A végeredményről is írok majd.
whoopi	v, 2014-01-05 12:13
Az íze és az állaga jó, de fele akkora mint kellene. Mindent a leírtak alapján csináltam és sütöttem már sok kenyeret sikeresen, de 100%-ban teljes kiörlésü lisztböl még nem.
GHelga / picurka81	v, 2013-12-29 09:21
Vadkovásszal szeretném megsütni a kenyeredet remélem sikerül. Szerinted mennyi kovász kell bele? Majd beszámolok a végeredményről.
Megsütöttem a kenyeret nekem egy kicsit sótlan lett. De azért nagyszerű recept legközelebb is meg fogom csinálni.
Manitia	v, 2013-11-03 11:50
Update: megkelt nyírfacukorral is hatalmasra! :))) Isteni recept! Köszönöm szépen. Én oliva olajat használtam, így kicsit különleges íze lett. :)
Sziasztok! Szerintetek nyírfacukorral megkel? Vagy ha folyékony édesítőszerrel csinálom? Cukros vagyok, és nem szívesen sütném rendes cukorral. :(
Tandi83	h, 2013-05-20 15:12
Szia kedves Nyulas!
Segíts nekem légyszi, most sütöttem másodjára a kenyered, gépben. Minden hozzávalóból annyit tettem, amennyi kell, de porélesztővel, én ezt jobban szeretem (1 zacsinál picit többet, mert 1 zacskónyi fél kiló liszthez van és gondoltam a tk. liszthez picit több kell). Ja, a köménymagot kihagytam, de ez nem oszt, nem szoroz. :) A kenyér teteje viszont mindkétszer beesik, jó 2-3 centi "mélyre". Mit csinálok rosszul? Most a vízből 3 dl-t tettem, így is u.az az eredmény. Köszönöm előre is a segítséged!
Nyulas / Amurath	p, 2013-05-31 19:15
Kedves Andi, gépben vagy sütőben sütöd? Én régen próbálkoztam a kenyérgépben sütéssel, és nekem is beesett a kenyér teteje. Azóta sütőben sütöm, ott még nem fordult elő ilyen. Ha a sütőben esik össze, akkor arra gondolok, hogy talán nem sül át eléggé a kenyér vagy túl magas a hőmérséklet. http://emargit.gportal.hu/gindex.php?pg=14316550 itt találsz még infókat, amik hasznosak lehetnek! :) Remélem, segítettem! Jó hétvégét kívánok, Zsuzsa
Tandi83	p, 2013-05-31 23:12
Gépben sütöttem eddig csak, kényelmes vagyok, abba meg csak be kell dobálni. :) :)
De akkor legközelebb lehet megpróbálom úgy, h a gépben dagasztom- kelesztem (ez azt hiszem 1,5 órás program rajta), majd a sütőben megsütöm. De nincsen semmi használhat formám, tortaformába meg nem akarom tenni, úgyhogy arra gondoltam, csak úgy "magába" teszem be. A hozzászólások között olvastam, h ha jó a tészta állaga, elvileg így is megsül. Majd kipróbálom! :)
Mindenképp segítettél, köszi szépen! :)
zsuku	p, 2013-01-11 11:06
Nekem nincs ilyen kenyérsütő gépem, hogy tudnám így megcsinálni?
Nyulas / Amurath	v, 2013-01-13 20:10
Kedves Zsuku, egész egyszerűen gyúrd be kézzel. Vagy ha van robotgéped és van hozzá dagasztókar, akkor lassú fokozaton azzal. Remélem, kipróbálod a receptet! A gép csak egy segédeszköz,menni fog anélkül is. Szép estét, Zsuzsa
focaccina	sze, 2012-12-12 16:01
szia, most lett kèsz, èn 9 darab zsomlèt csinàltam belole, nagyon finom, koszi a receptet! :)
pogiedi	v, 2012-11-25 16:17
Kedves Zsuzsa! Megsütöttem a kenyeret, igaz rozslisztből mint ahogy egy hozzászóló is tette előttem. De nagyon nem lett jó. nem is kelt meg rendesen és sütés közben sem jött fel. Olyan kemény lett, h meg lehetne ölni vele valakit. Mit rontok el? sosem sikerült még teljes kiőrlésű kenyeret sütnöm, pedig már sokszor próbálkoztam :(
Nyulas / Amurath	k, 2012-11-27 18:20
Kedves Pogiedi, teljes kiőrlésű rozsliszttel sosem lesz levegős, könnyed a kenyér, mert a rozsliszt nem tartalmaz sikért. Az előtted lévő hozzászóló valószínűleg sima rozsliszttel készítette, nem teljes kiőrlésűből. Ha mindenképp ragaszkodsz a teljes kiőrlésű rozsliszthez, javaslom, hogy keverj hozzá teljes kiőrlésű búzalisztet is. 2:1 arányban, vagyis 2 rész búzaliszt, 1 rész rozsliszt. És ha be tudsz szerezni sikerét is, akkor abból is tegyél hozzá. De javaslom, hogy próbáld ki a teljes kiőrlésű búzaliszttel ezt a receptet, minden bosszúságodat elfelejted majd, mert olyan finom lesz a végeredmény. Várom további kérdéseid, tapasztalataid!
pogiedi	k, 2012-11-27 21:38
Köszönöm a válaszod!! Megpróbálom majd még a rozslisztes változatot. Ma viszont megsütöttem a receted szerint teljes kiörlésű búzaliszttel, plusz tettem bele sikért. MENNYEI lett!! Már melegen megkóstoltuk és nem lehet abbahagyni az evését :) Köszi ezt a jó receptet és a sikerélményt!
Nyulas / Amurath	p, 2012-11-30 19:31
Nagyon örülök, bizony, én sem tudok ellenállni a frissen sült kenyérnek, még melegében neki szoktam állni falatozni. :) Mennyei, valóban nem lehet abbahagyni :) Köszönöm,hogy megírtad a tapasztalataid, szép hétvégét kívánok!
edna / ednapipi	k, 2012-10-09 12:48
nagyon fincsi lett, rozslisztből és porélesztővel is. 3 napja készült, még mindig puha - erre nagyon háklis vagyok egyébként, úgyhogy külön 5*! :) a kenyérsütőm 1.5 órát akarta keverni/dagasztani, de fél óra múlva kivettem és tökéletes volt. ma zsemlék készülnek ezzel a tésztával:) ja, és a kenyérsütőben azért nem szeretem sütni a kenyeret, mert valahogy mindegyiknek kenyérsütő íze lesz... inkább "szenvedek" a kelesztéssel és sütőben sütéssel..megéri az a plusz 10perc munka :) köszönöm!:)
Nyulas / Amurath	p, 2012-10-12 10:55
Kedves Ednapipi, nagyon örülök, hogy ízlett! Szép hétvégét kívánok, üdv, Zsuzsa
klepiéva / klepiéva	p, 2012-06-08 18:01
Érdeklődöm, hogy candida diétához megsütötte e már valaki ezt a kenyeret sütőporral?
Nyafi	v, 2012-06-03 10:49
A diétámhoz kellene recept, szerinted ezt használhatom hozzá? Igazából zsemlében vagy kifliben szeretném megalkotni! :) Szerinted mennyi sütési idővel kellene számolnom?
Szép napocskát!
Nyulas / Amurath	h, 2012-06-04 12:31
Kedves Nyafi, milyen diétához kell? Fogyókúra vagy egyéb más? Kalóriaértékében nem nagyon tér el a fehér lisztes változattól, tehát a mennyiséggel azért itt is kell vigyázni. Amikor én áttértem a teljes kiőrlésű dolgokra, akkor simán lement jópár kiló rólam. Ezekből a teljes őrlésű péksütikből mondjuk kevesebbel is jól lakik az ember. Ha kiflit-zsemlét sütsz, akkor negyed óra sütés szerintem elegendő. Majd írd meg, hogy sikerült! :) Szép hetet neked!
Scooby	sze, 2012-05-09 12:24
Kedves Nyulas!
Hát nagyon nagyon gratulálok.!!! Végre egy recept, amely használható is. Vagy 10 kenyeret próbáltam meg sütni, de mind kidobott pénz és idő volt, az eredmények katasztrofálisak.
No, de ez a recept! EZ CSÚCS!
Nagyon jó az íze és az állaga is. Tegnap este óta a fele már elfogyott....
Mivel nekem nem volt ilyen formám, ezért alumínium csatos torta formában sütöttem meg. Kicsit a közepe bele tapadt. De ez szerintem a forma hibája.
Ja, és még annyit, hogy én szárított élesztőből csináltam!
Nyulas / Amurath	p, 2012-05-11 20:11
Kedves Scooby, nagyon örülök, hogy neked is ízlik ez a kenyér. Bizony eteti magát, nehéz abbahagyni. Én is sütöttem már szárított élesztővel, abszolút működik azzal is, ahogy azt Te is írtad. Szép hétvégét kívánok neked! Zsuzsa avagy Nyulas
sepivi	p, 2012-04-20 21:11
sziasztok, megsutottem, olyan finom es puha lett, hogy az elso percben mar nem volt meg a fele. Igy nem fogjuk megtudni, milyen puha egy het elteltevel :)
Olvastam a párbeszedet feher liszt es korpa keverekerol, erdekes, de teljesen hibas, mert a feher liszt, ami nem egeszseges, akkor korpaval keverve sem lesz az, es nem lesz mar sosem tönköly, se teljes kiorles, igy en maradok ennel a megoldasnal, koszi a receptet, remelem lesznek meg hasonlok! Jo sutest fozest, sepivi
Nyulas / Amurath	szo, 2012-04-21 08:57
Kedves Sepivi, örülök, hogy ízlik a kenyér. Legutóbb úgy készítettem, hogy az olaj helyett egy kis hagymás pecsenyezsírt tettem bele. Olyan isteni lett, hogy bizony nehéz volt az evést abbahagyni. :-) Szép hétvégét kívánok neked! Zsuzsa
remeny79	p, 2012-02-24 12:21
Sziasztok! 1 kérdésem lenne ,ha jénaiban sütöm akkor azt fedjem le és ha igen mikkor szedjem le róla a fedeletsütés közben,és most néztem meg,nekem teljes kiörlésű rozslisztem van,abbol is jo??? köszike elöre is a választ!!Tünde!
Nyulas / Amurath	k, 2012-02-28 13:42
Kedves Tünde, jénaiban még nem sütöttem sajnos. De azt hallottam, hogy valaki agyagedényben süti a kenyeret. A blogomra most tettem fel egy rozskenyér receptet, nagyon hasonló ehhez. http://szuzikonyha.blogspot.com/
Szép napot, Zsuzsa
Ajandek / Ajandek	h, 2012-01-23 20:41
A pogid után most ezzel a kenyérkével próbálkoztam meg. És ez is siker lett :-))
Egy kávéskanál sikért tettem még bele , biztos, ami biztos....
Nyulas / Amurath	k, 2012-01-24 09:34
Kedves Ajándék, nagyon örülök, hogy ez is ízlik! :-) Éljen-éljen a teljes kiőrlésű liszt és a reform étkezés! :-) Csak így tovább! A nokedli és a palacsinta is nagyon finom ebből a lisztből! Bátran ajánlom. Szép napot, Zsuzsa
Nikola / Smarties	k, 2012-01-17 15:53
Megsütöttem a kenyeret, nagyon jó lett! Még úgy is, hogy 60 dkg lisztből csináltam. Csak így kellett a 3 dl víz. Most sütöm, de most pontosan a recept szerint. Remélem ez is olyan finom lesz, meg persze olyan magas is...
Nyulas / Amurath	sze, 2012-01-18 16:50
Kedves Smarties, örülök, hogy elkészítetted, remélem, olyan lett, amilyenre számítottál! :-) Szép napot neked! Üdv, Zsuzsa
Nikola / Smarties	cs, 2012-01-19 08:35
Köszi, neked is! Finom lett, csak egy kissé morzsálódós....
Kata_lin / Kata lizátor	cs, 2012-01-05 23:50
Régóta foglalkoztat az a kérdés, hogy vajon ha a finomliszthez korpát és szárított búzacsírát keverek, akkor ugyanott vagyok, mintha teljes kiőrlésű liszttel sütnék? Vajon mennyi lehet az arány?
Például a Graham liszt is így készül (csak abban csíra nincs), aminek a száma BL 200-as. Tulajdonképpen a BL 55-ös lisztbe kevernek (vissza) korpát. Vajon mennyit?
És vajon csírából mennyit keverjek a finomliszthez?
(Szerintem ezzel a módszerrel sokkal olcsóbban lehetne hozzájutni "teljes kiőrlésű" liszthez!)
Nyulas / Amurath	p, 2012-01-06 09:11
Kedves Kata, találtam egy linket, ahol meg tudod nézni, hogy a búzaszemben lévő tápanyagok milyen arányban vannak. Ez alapján össze tudod állítani a saját teljes kiőrlésű lisztedet! :-)
http://zeus.nyf.hu/~tkgt/okse/noteta08/note0803.pdf
Szép napot neked, Zsuzsa
Kata_lin / Kata lizátor	p, 2012-01-06 10:53
Nagyon köszönöm!!! :-)
Ezek szerint a megoldás: 405g simaliszt+15g csíra+75g korpa= teljes kiőrlésű liszt. :-)
Ui.: Így egy 1 kg-os teljes kiőrlésű lisztet (aminek a korpája nálam: tönköly) 220Ft-ból ki lehet hozni. Döbbenet.
Nyulas / Amurath	p, 2012-01-06 12:23
Kedves Kata, bizony, sokat lehet spórolni. És köszönöm az ötletet, én is ki fogom próbálni a saját keverést! :-) Írd meg a tapasztalatod! :-) Szép napot! Zsuzsa
gara	p, 2010-09-17 19:30
Megsütöttem a sütőzsacsiban és nagyon jó lett már el is fogyott.Csak egy deci vízzel nekem kevesebb is elég volt.
Sz Éva / szeva65	sze, 2010-09-15 17:10
Én szinte mindig sütőzacskóban sütöm a kenyeret, ha nem, akkor jénaiban. A zacskóban keletkező gőz miatt a kenyér ropogós héjú lesz, és amikor kiveszed a zacsiból elkezd cserepesedni, úgy ahogy a bolti kenyerek szoktak. Csak figyelni kell, mert hamarabb megsül benne a kenyér.
Nyulas / Amurath	sze, 2010-09-15 17:13
Ez mekkora ötlet, sosem hallottam róla! Így viszont kipróbálom! :-) Köszi az ötletet. Viszont azt kérdezném, hogy a kenyér így nem veszti el formáját sütés közben? Már arra gondolok, hogy esetleg szétterül, mint a nagyalföld, ha nincs formába téve. :-) Zsuzsa
Sz Éva / szeva65	cs, 2010-09-16 08:50
Ja még annyit, ha nagyon félsz hogy elveszti az alakját, formával együtt rakdd a zacskóba. De ajánlom, hogy próbáld ki anélkül.
Kárai Dávid Házikoszt
#HÁZIKOSZT az ízHUSZÁR magazinon: A szilvás pite, amiért fél Amerika rajong - joggal!
Nem lesz többé büfékocsi nemzetközi vonatainkon - semmiképp se szálljunk fel éhesen!
8 étel, ami a világ legváratlanabb helyeiről származik - Azt gondoltad, hogy a tészta olasz?
ízHUSZÁR magazin: Ha sosem tudtad, mire való a lyuk a kuglóf közepén, mi eláruljuk!
500 10 perc 35 perc 45 perc
#HÁZIKOSZT: A szilvás pite, amiért fél Amerika rajong - joggal!
Nem lesz többé büfékocsi nemzetközi vonatainkon - ne szálljunk fel éhesen!
8 étel, ami a világ legváratlanabb helyeiről származik
Ha sosem tudtad, mire való a lyuk a kuglóf közepén, mi eláruljuk!
14 kütyü, ami nem hiányozhat egyetlen rendetlen szakács konyhájából sem
Ősztől már otthon is elkészíthetőek a legmenőbb magyar street food-fogások
6 meglepően hasznos trükk tojáshéjjal - tudtad, hogy ha ráállsz a friss tojás...
Budapesti étterem gondatlansága miatt lett agykárosult a tévés producer
Már magyar származású tojásban is találtak fipronil-szennyeződést
13 arcpirítóan egyszerű tejfölös tészta
Krémes tejföltorták